Genovaitė Babachinaitė

Genovaitė Babachinaitė (g. 1944 m. sausio 23 d. Minčios kaime, Tauragnų valsčius, Utenos raj.) – kriminologė viktimologė.

 Išsilavinimas 

1971 m. Genovaitė Babachinaitė baigė teisės studijas VU Teisės fakultete, jai suteiktas teisininko kvalifikacinis laipsnis.
Dvejus metus papildomai studijavo sociologiją, psichologiją LR Seimo informacija</ref>. Baigė neakivaizdinę teisės aspirantūrą Visasąjunginiame Maskvos kriminologijos institute, apgynė disertaciją (1980 m.), jai suteiktas teisės mokslų kandidatės laipsnis (1993 m. Lietuvos mokslo tarybos nostrifikuotas į socialinių mokslų teisės krypties daktarės laipsnį). Pradėjo dirbti vyresniąja moksline bendradarbe.

 Pedagoginė, mokslinė veikla 
1971-1992 m. dirbo Teismo ekspertizės Mokslo tyrimo instituto Kriminologinių tyrimų skyriuje, 1992-1994 m. Teisės instituto mokslinė bendradarbė, Kriminologinių tyrimų skyriaus vedėja. Nuo 1994 m. Lietuvos policijos akademijos (LPA) dėstytoja. LPA Senatas suteikė docentės vardą (1996 m.). Lietuvos teisės akademijos Teisės fakulteto Baudžiamosios teisės (1997 m.), nuo 1998 m. – LTU Kriminologijos katedros vedėja. 2001 metais pradėjo habilitacijos procedūrą. 2001 metų pabaigoje LTU Senatas suteikė profesorės vardą.

Genovaitė Babachinaitė dėsto įvairių magistro (anksčiau ir doktorantūros) studijų programų studentams Lietuvoje. Skaitė paskaitas doktorantams ir mokslininkams Kylio universitete (Vokietijoje) 2000 m. Nuo 2001 metų – kasmet doktorantūros, viktimologijos magistro studijų studentams Pau universitete (Prancūzijoje), taip pat Tysaido (Jungtinė Karalystė), Kaljario (Italija) universitetuose. Parengė kriminologinį kursą anglų kalba užsienio šalių ERASMUS/SOCRATES studentams (LTU). 1999–2000 m. dalyvavo TEMPUS/PHARE programoje, koordinavo jos 5-ąją temą „Tarptautinio nusikalstamumo prevencijos problemų sprendimas“, skaitė paskaitas valstybės pareigūnų rengimo teisinės sistemos reformai.

Mokslinių tyrimų ir interesų sritys – kriminologija, teisinė sąmonė ir viktimologija,, nusikalstamumas, nusikalstamumo prevencijos ir žmogaus teisių problemos, naujausi socialiniai pokyčiai Lietuvoje bei jų kriminogeniniai padariniai. Genovaitė Babachinaitė po Nepriklausomybės atkūrimo kartu su kitais kriminologais vadovavau daugeliui kriminologinių tyrimų Lietuvoje. Parašė per 100 mokslo ir mokslo populiarinimo darbų, iš jų (viena arba su bendraautoriais) 8 monografijas.

Genovaitė Babachinaitė stažavosi Slovakijoje (1992, 1994 m.), Danijoje (1996 m.), Norvegijoje (1997 m.), Airijoje (1999 m.), Prancūzijoje (2000 m.).

 Narystė 
 Mykolo Romerio universiteto Senatas (2007 m. duomenimis)
 Teisės fakulteto tarybos narė bei teisės krypties doktorantūros komisija
 Europos kriminologijos draugija
 Europos Tarybos Teisinių santykių direktorato dviejų komisijų ekspertė nuo Lietuvos Respublikos
 Nusikaltimų aukų rėmimo asociacija, pirmininko pavaduotoja,
 Lietuvos mokslininkų sąjunga
 Lietuvos teisininkų draugija.

 Bibliografija 
 Nepilnamečio asmenybė ir nusikalstamumas, su kt., 1984 m.
 Nusikaltimų aukų socialinė situacija ir teisinė apsauga Lietuvoje, su kt., 1999 m.
 Nusikalstamumo prevencijos organizavimo viktimologiniai aspektai, 2000 m.

 Šaltiniai 

 Literatūra 
 MRU informacija

Kategorija:Viktimologai
Kategorija:Lietuvos kriminologai